PRLIĆ I DRUGI: Svjedočenja o zločinima u Hercegovini i srednjoj Bosni
Svjedoci, koji su preživjeli zločine, iskaze su davali u Međunarodnom krivičnom sudu za bivšu Jugoslaviju na suđenju „Prliću i drugima” i pred Sudom Bosne i Hercegovine (BiH) u postupcima protiv pripadnika Hrvatskog vijeća obrane (HVO).
Svjedoci su ispričali svoje priče o zločinima za koje su Jadranko Prlić, Bruno Stojić, Slobodan Praljak, Milivoj Petković, Valentin Ćorić i Berislav Pušić, nekadašnji politički i vojni zvaničnici Herceg-Bosne, proglašeni krivim u prvostepenom postupku. Fata Kaplan je svjedočila o ubistvu svoje 18-kćerke Sanide u selu Plješevica kod Stoca. Ona je ispričala da su 13. jula 1993. godine pripadnici HVO-a ušli u selu, a da je kćerka je pitala kuda će da ih vode. Nakon njenog pitanja, vojnik je samo opalio rafal i ubio 18-godišnju Sanidu. „Molila sam ga da me pusti da je još malo gledam”, kazala je ona na suđenju „Prliću i drugima”. Emir Korman je žrtva zločina počinenjenih u Prozoru u ljeto 1993. godine. On je bio zatočen u Vatrgasnom domu u Prozoru, a pred Sudom BiH govorio je o svom zlostavljanju 7. jula 1993. godine, kada mu je jedan od vojnika HVO-a. „Uzeo je ‘ronhill’ cigaretu i zapalio je. Potegao je dva-tri dima i počeo mi pržiti lice. Pravio mi je križ”, ispričao je svjedok pred Sudom BiH. Fadil Rešić jedan je od zatočenika u vojnom zatvoru u Dretelju kod Čapljine. On je u Dretelj odveden u julu 1993. godine kao pripadnik Armije BiH, a o tome je svjedočio pred Sudom BiH. „Čim smo došli, ubacili su nas u hangar, a onda prebacili mene u samicu. U logoru sam doživio teška maltretiranja, tamo sam polomljen od premlaćivanja, a neki muškarci su i umrli”, ispričao je Rešić. Muamer Trkić je svjedočio na suđenju „Prliću i drugima” kako su u selo Ždrmići u Općini Gornji Vafuk 18. januara 1993. godine ušli pripadnici HVO-a i stanovništvo istjerivali iz skloništa i kuća. On je, sa drugim muškarcima, bio zatvoren u jednoj garaži 11 dana i u tom period je izašao dva puta. Prvi put je otišao do kuće i zatekao majku i sestru kako gase kuću i štalu koju su zapalili pripadnici HVO-a. Drugi put je izašao kada se prijavio kao dobrovljac da pokopa dvija tijela. Jedna žrtva je ubijena „metkom u sred čela”, dok je druga imala više prostijelnih rana po tijelu.